wickkiey/tamil-wikipedia-chunked huggingface dataset:
# வி. பி. சீமந்தினி

## சொந்த வாழ்க்கை

சீமந்தினி தென்னிந்திய மாநிலமான கேரளாவில் திருச்சூர் மாவட்டத்தில் பிறாந்தார். இவர், 1976இல் வழக்கறிஞராகச் சேர்ந்தார். கேரளா, பெங்களூர் ஆகிய இடங்களிலுள்ள பல கல்வி நிறுவனங்களுக்கு சட்ட ஆலோசகராகவும் உள்ளார். இவர் 2006 இல் கேரள உயர் நீதிமன்றத்தின் மூத்த வழக்கறிஞராக நியமிக்கப்பட்டார். சீமந்தினி, முதியோருக்கான மருத்துவமனையும், அனாதை இல்லமுமான சிறீ நாராயண சேவிக சமாஜத்தின் செயலாளராகவும், சிறீ தர்ம பரிபலனா யோகம் பச்சலம் கிளையின் தலைவராகவும் உள்ளார்.
# மனசொரு மயில்

***மனசொரு மயில்*** என்பது 1977 ஆம் ஆண்டு வெளிவந்த இந்திய மலையாள படம் ஆகும். இத்திரைப்படத்தினை பி. சந்திரகுமார் இயக்கினார். இத்திரைப்படத்தினை ரேகா சினி ஆர்ட்ஸ் நிறுவனம் தயாரித்திருந்தனர். இப்படத்தில் வின்சென்ட், ஜெயபாரதி, பட்டோம் சதன், சங்கரடி மற்றும் ராகவன், ஜெயன் ஆகியோர் முக்கிய வேடங்களில் நடித்திருந்தனர். இப்படத்திற்கு ஏ.டி உம்மர் இசையமைத்தார்.
# மனசொரு மயில்

## நடிகர்கள்

- ஜெயபாரதி
- ஜெயன்
- பட்டோம் சதான்
- சங்கரடி
- ராகவன்
- பிரவீனா
- குதிரிவத்தம் பப்பு
- வின்சென்ட்
# மனசொரு மயில்

## ஒலிப்பதிவு

இத்திரைப்படத்திற்கு ஏ. டி. உம்மர் இசையமைத்துள்ளார். பாடல்களை டாக்டர் பாலகிருஷ்ணன் மற்றும் சத்யன் அந்திக்காடு ஆகியோர் எழுதியுள்ளனர்.
| 1 | "ஹாம்சே சன்லோ" | கே.ஜே.யேசுதாஸ் | டாக்டர் பாலகிருஷ்ணன் |  |
| --- | --- | --- | --- | --- |
| 2 | "காது காது" | லதா ராஜு | டாக்டர் பாலகிருஷ்ணன் |  |
| 3 | "மானதோராரட்டம்" | கே.ஜே.யேசுதாஸ், லதா ராஜு | டாக்டர் பாலகிருஷ்ணன் |  |
| 4 | "பன்னீர்பூவினு" | கே.ஜே.யேசுதாஸ் | சத்யன் அந்திக்காட் | } |
# இலலிதா ரவீஷ்

**இலலிதா ரவீஷ்** (*Lalitha Ravish*) ஓர் இந்திய அரசியல்வாதியாவார். இவர், இந்திய மாநிலமான கர்நாடகாவில் தும்கூர் தொகுதியின் முன்னாள் நகர தந்தை ஆவார்.
# இலலிதா ரவீஷ்

## அரசியல் வாழ்க்கை

ரவிஷ் ஜனதா தளம் (சமயச்சார்பற்ற) கட்சியின் அரசியல்வாதி ஆவார். ஜனவரி 2015 ஆம் ஆண்டு, தும்கூர் மாநகராட்சித் தேர்தலில் இவர் நகர தந்தையாக தேர்ந்தெடுக்கப்பட்டார். பாரதிய ஜனதா கட்சியைச் சேர்ந்த ரூபா துணை நகரத் தந்தையாகத் தேர்ந்தெடுக்கப்பட்டார்.
# விஸ்வரூபம் (1978 திரைப்படம்)

***விஸ்வரூபம்*** என்பது 1978 ஆம் ஆண்டு வெளிவந்த இந்திய மலையாள மொழி திரைப்படம் ஆகும். இத்திரைப்படத்தினை நாராயணன் பி.வி & வாசுதேவன் டி.கே என இருவர் இயக்கினர். இத்திரைப்படத்தில் எம். ஜி. சோமன், ஜெயன், வின்சென்ட், விதுபாலா, கே.பி. உம்மர் மற்றும் சங்கரடி ஆகியோர் நடித்துள்ளனர்.
# விஸ்வரூபம் (1978 திரைப்படம்)

## நடிகர்கள்

- எம். ஜி. சோமன்
- ஜெயன்
- வின்சென்ட்
- விதுபாலா
- கே.பி உம்மர்
- சங்கரடி
- பிரேமா
- பிரவீனா
- ராஜஸ்ரீ
- மைதிலி
# விஸ்வரூபம் (1978 திரைப்படம்)

## ஒலிப்பதிவு

எம்.எஸ். விஸ்வநாதன் இசையமைத்துள்ளார், பாடல் வரிகளை மன்கொம்பு கோபாலகிருஷ்ணன் எழுதியுள்ளார் .
| 1 | "ஏசு ஸ்வர்நாதாஜிகா சூதம்" | பி.சுஷீலா | மங்கொம்பு கோபாலகிருஷ்ணன் |  |
| --- | --- | --- | --- | --- |
| 2 | "குச்சேலா மோக்ஷம்" | எம்.எஸ். விஸ்வநாதன் | மங்கொம்பு கோபாலகிருஷ்ணன் |  |
| 3 | "நாக பஞ்சமி" | பி.ஜெயச்சந்திரன் | மங்கொம்பு கோபாலகிருஷ்ணன் |  |
| 4 | "புஷ்பங்கல்" | பி.சுஷீலா | மங்கொம்பு கோபாலகிருஷ்ணன் |  |
| 5 | "தம்ப்ரான் கோதிச்சத்து" | அம்பிலி | மங்கொம்பு கோபாலகிருஷ்ணன் | } |
# தேசிய கால்நடை ஆணையம்

**தேசிய கால்நடை ஆணையம்** (*National Commission on Cattle*) என்பது கால்நடைகளின் நிலையை மேம்படுத்துவதற்கான வழிகளைப் பரிந்துரைக்க 2001இல் அமைக்கப்பட்ட இந்திய அரசின் ஓர் நிறுவனம் ஆகும். இந்த ஆணையம் குமன் மல் லோதா தலைமையிலான ஆணையம் தனது அறிக்கையை 2002இல் சமர்ப்பித்தது.  
தேசிய கால்நடை ஆணையம் என்பதை இந்திய அரசாங்கத்தின் தேசிய பசு ஆணையத்துடன் குழப்பமடையக்கூடாது.
# சபினா யாஸ்மின்

**சபீனா யாஸ்மின்** (*Sabina Yeasmin*) ஒரு இந்திய அரசியல்வாதி ஆவார். இவர் மேற்கு வங்க அரசாங்கத்தில் நீர் பாசனம், நீர்வழிகள் மற்றும் வட வங்காள மேம்பாட்டுதுறை அமைச்சராக பணியாற்றி வந்தார். இவர் ஒரு சட்டமன்ற உறுப்பினராக மேற்கு வங்காள சட்டமன்றத்தில் மோத்தாபரி தொகுதியிலிருந்து தேர்ந்தெடுக்கப்பட்டார்.
# சபினா யாஸ்மின்

## அரசியல் வாழ்க்கை

மேற்கு வங்க அரசாங்கத்தில் மம்தா பானர்ஜியின் முதல் அமைச்சரவையில் முதல் முஸ்லிம் பெண் அமைச்சராக இருந்தார். இந்திய தேசிய காங்கிரஸ் கட்சியின் அரசியல்வாதி ஏ. பி. பி. கானி கான் சவுத்ரி என்பவரின் மருமகள் செக்னாஸ் குவாதரி ஒரு சுயேடசை வேட்பாளராக போட்டியிட்டதால், மோத்தாபரியிலிருந்து சபீனா யாஸ்மின் வெற்றி எளிதாக இருந்தது. மேற்கு வங்க சட்டசபைக்குத் தேர்தெடுக்கப்பட்ட ஏழு முஸ்லிம் பெண் சட்டமன்ற உறூபினர்களில் இவரும் ஒருவர். மம்தா பானர்ஜியின் அரசாங்கத்திலிருந்து வெளியேற காங்கிரஸ் கட்சி முடிவு செய்தபோது இவர் அமைச்சர் பதவியை ராஜினாமா செய்தார். 2018இல் திரிணாமுல் காங்கிரசு கட்சியில் சேர்ந்தார்.
# சபினா யாஸ்மின்

## மாவட்ட பரிசத்

சட்டமன்றத் தேர்தலில் போட்டியிடுவதற்கு முன்பு மால்டா மாவட்ட பரிசத்தின் தலைவரானார். 2008 ஆம் ஆண்டில், காளியாச்சக் மால்டா ஜில்லா பரிஷத்தில் ஒரு இடத்தையும் வென்றார்.
# சபினா யாஸ்மின்

## சொந்த வாழ்க்கை

இவர் 2000 ஆம் ஆண்டில் கௌர் மகாவித்யாலயாவில் இளங்கலை பட்டமும், 2002 ஆம் ஆண்டில் வட வங்க பல்கலைக்கழகத்தில் முதுகலை பட்டமும் பெற்றார்.
# ரீனா சவுத்ரி

**ரீனா சவுத்ரி** (Reena choudhary)(பிறப்பு: ஜூன் 2, 1968) ஓர் அரசியல்வாதி மற்றும் சமூக சேவகர் ஆவார். இந்தியாவில் உத்தரப்பிரதேச மாநிலத்தில் உள்ள மோகன்லல்கஞ்ச் தொகுதியில் சமாஜ்வாதி கட்சி வேட்பாளராகப் போட்டியிட்டு தேர்ந்தெடுக்கப்பட்ட நாடாளுமன்ற உறுப்பினர் ஆவார்.
# ரீனா சவுத்ரி

## ஆரம்பகால வாழ்க்கை

ரீனா ஜூன் 2 1968 அன்று உத்தரப்பிரதேசத்தின் கோரக்பூர் இல் ஸ்ரீ பகவதி பிரசாத் மற்றும் திருமதி. சந்திர வாத்தி ஆகியோருக்கு மகளாகப் பிறந்தார். இவருக்கு திருமணமாகி ஒரு மகன் உள்ளார்.
2002 ஆம் ஆண்டில், ரீனா தனது இல்லத்தில் விபத்து காரணமாக 15% தீக்காயங்களுக்கு ஆளானார். சமையல் எரிவாயு உருளை மற்றும் சமையலுக்கான அடுப்பு ஆகியவற்றை இணைக்கும் குழாயில் கசிந்ததால் தீ விபத்து ஏற்பட்டதாக போலீஸ் அதிகாரிகள் நம்பினர்.
# துணைவகுப்பு

**துணைவகுப்பு** (*Subclass*) என்பது உயிரியல் வகைப்பாட்டியலில் ஓர் தரவரிசை ஆகும். இது வகுப்பிற்கு கீழ்நிலையிலும் வரிசைக்கு முன்நிலையிலும் உள்ளது.
# துணைவகுப்பு

## விளக்கம்

துணைவகுப்பு என்பது வகைப்பாட்டியலில் ஓர் தரவரிசை ஆகும். இது வகுப்பிற்கு கீழும் வரிசைக்கு மேலேயும் இருக்கும் பிரிவாகும். உதாரணமாக, வகுப்பு பாலூட்டியினை மேலும் துணைப்பிரிவுகளாக பிரிக்கலாம். வகுப்பு பாலூட்டி என்பது முதுகெலும்புகளைக் கொண்டது. இவை வெப்பரத்த அம்னியோட்களாகும். இவை மேலும் புரோட்டோதெரியா மற்றும் தெரிஃபார்ம்ஸ் என துணைவகுப்பாக வகைப்படுத்தப்படுகின்றன. புரோட்டோதெரியா என்பது முட்டையிடும் பாலூட்டிகளாகும். இதில் முள்ளெலி போன்ற குழிபறிக்கும் பல்லில்லாத உயிரிகளும் (எக்கினிட்னாக்கள்) மற்றும் வாத்தலகி போன்ற முட்டையிட்டு பால்கொடுக்கும் விலங்குகளும் (பிளாட்டிபசுகள்) அடங்கிய துணைவகுப்பாகும். துணைப்பிரிவு தெரிஃபார்ம்களில் யூத்தேரியன்கள் (நஞ்சுக்கொடி பாலூட்டிகள்) மற்றும் மெட்டாதேரியன் எனப்படும் பைப்பாலூட்டிகள் (மார்சுபியல்கள்) அடங்கும்.  
- முட்தோலிகளில் கிரினோய்டியா வகுப்பின் துணைவகுப்பு ஆர்ட்டுலாட்டா (உம். டிலோமெட்ரா ஆசுட்ரேலிசு பேசன் பூ இறகு நட்சத்திரம்)  
- குறுத்தெலும்பு மீன்களில், எலாசுமோபிராங்கி என்பது துணைவகுப்பு ஆகும். இதில் சுறா, திருக்கை மீன்கள் அடங்கும்
# கந்துலா (யானை)

**கந்துலா** (*Kandula*) என்பது சிங்கள வரலாற்று நூலான மகாவம்சத்தில் குறிப்பிடப்பட்டுள்ள ஒரு பிரபலமான போர் யானையாகும் .  
இலங்கையின் துட்டுகைமுனு (கி.மி.101&#x2013; 77) பிறந்தபோது, மதிப்புமிக்க பல பொருட்கள் தன்னிச்சையாக தோன்றியதாகக் கூறப்படுகிறது. அவை பல்வேறு நபர்களால் கண்டுபிடிக்கப்பட்டு புதிதாகப் பிறந்தவருக்கு பரிசாக கொண்டு வரப்பட்டன. அவற்றில் கந்துலா என்ற மீனவரால் கண்டுபிடிக்கப்பட்ட ஒரு யானைக்கு அதன் கண்டுபிடிப்பாளரின் பெயரிடப்பட்டது. மேலும், துட்டுகைமுனுவின் தோழரும் ஆனது. இலங்கையை ஒன்றிணைக்க வழிவகுத்த போர்களின் போது அவனுடன் பணியாற்றியது.
# கந்துலா (யானை)

## எல்லாளனுடனான போர்

எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில் தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்
# கந்துலா (யானை)

## அமெரிக்காவில் கந்துலா

வாசிங்டன், டி. சி.யில் உள்ள தேசிய மிருகக்காட்சிசாலையில் 2001 இல் பிறந்த ஒரு ஆசிய யானைக்கு கந்துலாவின் பெயரிடப்பட்டது. ஜெர்மன் கால்நடை மருத்துவர்கள் குழு உருவாக்கிய ஒரு முறையைப் பயன்படுத்தி செயற்கை கருவூட்டல் மற்றும் 5 வது ஏஐ பிறப்பு ஆகியவற்றால் கருத்தரிக்கப்பட்ட முதல் ஆசிய யானையாகும்.
# கந்துலா (யானை)

## இலங்கை காலாட்படை

இலங்கை காலாட்படைப் படைப்பிரிவுக்கு துட்டுகைமுனுவின் அரச யானையின் பெயரால் கந்துலா என்றும் பெயரிடப்பட்டுள்ளது.
# மகா பம்படம்

**மகா பம்படம் (Maha Pambata),** அல்லது 'பெரிய கல்' என்பது தமிழ் மன்னன் எல்லாளனுக்கு (கி.மு .235 - கிமு 161) சொந்தமான ஒரு பிரபலமான போர் யானையாகும்.  
இலங்கையில், மன்னர்கள் தங்கள் எதிரிகளுடனான தனிச்சமருக்குச் செல்லும்போது போர் யானைகளைப் பயன்படுத்துவது பழங்காலத்து வழக்கமல்ல. தனது போர் யானையான கந்துலா மீது சவாரி செய்த போரிட்ட துட்டகைமுனுக்கு போரில் மகா பம்படம் என்ற புகழ்பெற்ற யானையின் மீது ஏறி எல்லாளன் போரிட்டான்.
# மகா பம்படம்

## எல்லாளனுடனான போர்

எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில் தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்
# கல்லாயி ஆறு

**கல்லாயி ஆறு** (*Kallayi River*) என்பது இந்தியாவின் கேரள மாநிலத்தின் கோழிக்கோடு மாவட்டத்தில் உள்ள ஆறுகளில் ஒன்றாகும். இது மேற்கு தொடர்ச்சி மலையில் உள்ள செருக்குலாதூரில் உருவாகி மற்றும் 40கி.மீ. (24.9&nbsp;mi) நீண்டது. இந்த காளியாறு இணைந்து ஓடுகிறது.  
இதன் வடிநிலம் கோழிக்கோடு மாவட்டத்தில் அமைந்துள்ளது.
# அக்பர் ஜெகன் அப்துல்லா

**அக்பர் ஜெஹான் அப்துல்லா** (*Akbar Jehan Abdullah*) (1916 - 11 ஜூலை 2000) ஒரு இந்தியக் காஷ்மீர் அரசியல்வாதியாவார்.  
அக்பர் ஜெஹான், ஸ்ரீநகரிலுள்ள நெடோ விடுதி உரிமையாளரும், தனது காஷ்மீரி மனைவி மிர்ஜன் ஆகியோரை உள்ளடக்கிய ஒரு இந்திய விடுதி சங்கிலியின் ஐரோப்பிய உரிமையாளரின் மூத்த மகனான மைக்கேல் ஹாரி நெடோவின் மகளாவார். நெடோ குல்மார்க்கில் ஒரு சுற்றுலா விடுதியின் உரிமையாளராகவும் இருந்தார். 1933 ஆம் ஆண்டு அக்பர் ஜெகன் அப்துல்லாவை திருமணம் செய்து கொண்டார். 1984 முதல் 1989 வரை எட்டாவது மக்களவையிலும் முறையே காஷ்மீரின் ஸ்ரீநகரையும், அனந்தநாக் தொகுதியையும் பிரதிநிதித்துவப்படுத்தினார்.
# அக்பர் ஜெகன் அப்துல்லா

## செஞ்சிலுவை சங்கத் தலைவர்

1947 முதல் 1951 வரை ஜம்மு-காஷ்மீர் செஞ்சிலுவை சங்கத்தின் முதல் தலைவர் என்ற பெருமையை இவர் பெற்றார். 1975 ஆம் ஆண்டு சர்வதேச மகளிர் ஆண்டு மாநிலக் குழுவின் தலைவராகவும், அகில இந்திய குடும்ப நலச் சங்கத்தின் தலைவராகவும், 1976இல் நடந்த அகில இந்திய மகளிர் மாநாடு, 1977 இல்நடந்த மாநில கிளையின் தலைவராகவும் இருந்தார்.
# அக்பர் ஜெகன் அப்துல்லா

## பிற்கால வாழ்க்கையும் மரணமும்

ஜெஹன் அப்துல்லா 11 ஜூலை 2000 அன்று ஸ்ரீநகரில் தனது 84 வயதில் இறந்தார்.
# அக்பர் ஜெகன் அப்துல்லா

## தனிப்பட்ட வாழ்க்கை

இவர் காஷ்மீர் அரசியல்வாதியான பாரூக் அப்துல்லாவின் தாயும், உமர் அப்துல்லாவின் பாட்டியுமாவர். பாரூக் அப்துல்லா தனது தந்தை சேக் அப்துல்லாவிற்குப் பிறகு 1982 ஆம் ஆண்டில் ஜம்மு காஷ்மீரின் முதலமைச்சரானார்.
# நடுங்கமுவ இராசா

**நடுங்கமுவ ராஜா** (*Nadungamuwa Raja*) ( சிங்களம் :නැදුන්ගමුව රාජා) என்பது இந்தியாவின் மைசூரில் 1953களில் பிறந்த இந்திய யானையாகும்.இலங்கையின் கண்டியில் நடைபெற்ற ஏசல ஊர்வலத்தின் புத்தரின் புனிதப்பல் அடங்கிய புனித கலசத்தைத் தாங்கிச் செல்லும் பணியை தற்போது வரை தொடர்கிறது. இது, ஆசியாவின் மிக நீளமான தந்தங்களைக் கொண்டது.  
இது, மைசூர் மகாராஜாவால் வழங்கப்பட்ட இரண்டு யானைக் கன்றுகளில் ஒன்றாகும். அவரது உறவினரின் நீண்டகால நோயைக் குணப்படுத்தியதற்காக மரியாதை செலுத்தும் விதமாக பிலியந்தலை, நிலாமகாரை கோயிலில் வசித்த மூத்த பூர்வீக மருத்துவர் துறவிக்கு மைசூர் மகாராஜா இந்த யானையை பரிசளித்தார். 1978 ஆம் ஆண்டில் இந்த யானை தனது இரண்டாவது உரிமையாளரிடமிருந்து (பாண்டராகமாவின் முன்னாள் நாடாளுமன்ற உறுப்பினர்) ஹெர்பர்ட் விக்ரமசிங்க என்பவரிடமிருந்து நடுங்கமுவா பகுதியைச் சேர்ந்த அந்தக் காலத்தின் சிறந்த ஆயுர்வேத மருத்துவராக இருந்த (யானையின் தற்போதைய உரிமையாளர் டாக்டர் ஹர்ஷா தர்மவிஜயாவின் தந்தை) தர்மவிஜய வேத ராலகாமியால் கையகப்படுத்தப்பட்டது. அப்போதிருந்து யானைக்கு அது வசிக்கும் கிராமமான நடுங்கமுவா எனப் பெயரிடப்பட்டது.
# பான்சுலோய் ஆறு

**பான்சுலோய் ஆறு** (*Bansloi River*) பாகீரதி .ஆற்றின் கிளை ஆறு ஆகும்.
# பான்சுலோய் ஆறு

## நிலவியல்

இந்தியாவின் சார்க்கண்டு மாநிலத்தில் சாகிப்கஞ்சு மாவட்டத்தில் பான்சு மலையில் பான்சுலோய் ஆறு உருவாகிறது. இது சார்க்கண்டின் பாகுட் மாவட்டம் மேற்கு வங்காளத்தின் பிர்பூம் மற்றும் முர்சிதாபாத் மாவட்டங்கள் வழியாகப் பாய்ந்து வடக்கு ஜாங்கிபூரில் பாகீரதி ஆற்றுடன் இணைகிறது.  
முர்சிதாபாத் மாவட்டத்தின் மேற்குப் பகுதி கிழக்கு நோக்கி பாகீரதியை நோக்கிச் செல்கிறது; பல மலை ஓடைகள் இந்த நதியுடன் நேரடியாகச் செல்வதைக் காணவில்லை; இவை எதிராக ஓடும் ஓடைகள் அல்லது சதுப்பு நிலங்களால் தடுக்கப்படுகின்றன. இந்த நீரோடைகள் வெள்ள காலங்களின் போது பெரிய நீர்த்தேக்கங்களாகச் செயல்படுகின்றன. மேலும் அதிகப்படியான நீரை நீரோடைகள் வழியாக வெளியேறுகின்றன. பான்சுலோய் ஆறு மாவட்டத்தின் வடக்கு பகுதிக்குள் நுழைகிறது.
# பான்சுலோய் ஆறு

## நிலவியல்

### வெள்ளம்

சோட்டா நாக்பூர் மேட்டுநிலம் அல்லது ஜான்கண்டில், பான்சுலோய் உட்படப் பல ஆறுகள் பிர்பம் மாவட்டத்தில் பாய்கின்றன. இந்த ஆறுகள் பாகிராதியில் சேருவதற்கு முன்பு முர்சிதாபாத் மற்றும் பர்தாமன் மாவட்டங்களுக்குள் நுழைகின்றன. ஜாங்கிபூர் மற்றும் கல்னா நகரங்களுக்கு இடையில் பாகீரதி நதியின் மட்டுப்படுத்தப்பட்ட திறன் மற்றும் அவற்றின் படுகைகளில் அதிக மழைப்பொழிவு இருப்பதால் இவை வெள்ளத்தை உருவாக்குகின்றன. இந்த வரம்பில் பாகீரதி நிமிடத்திற்கு 1,10,000 கன அடிவரை வெளியேற்றும் திறனுடையது. அனைத்து ஆறுகளும் தங்களது நீர்ப்பிடிப்பு பகுதிகளில் ஒரே நேரத்தில் மழையைப் பெற்றால், நிமிடத்திற்கு 6,00,000 கன அடி நீர் நிமிடத்திற்கு வெளியேறுகிறது. இதனால் வெள்ளம் ஏற்படுகிறது.
# ஜமுனியா ஆறு

**ஜமுனியா ஆறு** (*Jamunia River*) என்பது தாமோதர் நதியின் துணை நதியாகும். இது இந்திய மாநிலமான சார்க்கண்டில் உள்ள ஹசாரிபாக், கிசீடீடிஹ், போகாரோ மற்றும் தன்பாத் மாவட்டங்கள் வழியாகப் பாய்கிறது.
# ஜமுனியா ஆறு

## ஆற்றோட்டம்

ஜமுனியா ஆறு பிசுங்கருக்கு அருகிலுள்ள ஹசாரிபாக் மேட்டுநிலத்தில் உருவாகிறது. இது அருகில் செல்லும் பெரும் தலைநெடுஞ்சாலைக்கு அருகில் பாகோதார், தும்ரியினை கடந்தபின் தெற்குத் நோக்கி திரும்பி தான்பாத் மற்றும் பொகாரோ மாவட்டங்களில் எல்லைப் பகுதியாகப் பாய்ந்து தாமோதர் ஆற்றில் இணைகிறது.
# சுருதி சௌத்ரி

சௌத்ரியின் ஆரம்பக் கல்வி *கான்வென்ட் ஆஃப் ஜீசஸ் & மேரி* பள்ளியிலும், தில்லி ஆர் கே புரம் பொது பள்ளியிலும் இருந்தது. இதன் பிறகு இவர் இங்கிலாந்தில் உள்ள ஆக்சுபோர்டில் படித்தார். இவர் தில்லி பல்கலைக்கழகத்தில் இளங்கலை பட்டம் பெற்ற பின்னர், ஆக்ராவிலுள்ள பி. ஆர். அம்பேத்கர் பல்கலைக்கழகத்தில் சட்டம் படித்தார். மார்ச் 7, 2003 அன்று, அருணாப் சௌத்ரி என்ற வழக்கறிஞரைத் திருமணம் செய்து கொண்டார். தனது போட்டி வேட்பாளரான இந்திய தேசிய லோக் தளம் கட்சியின் அஜய் சிங் சௌதாலாவை 55,097 வாக்குகள் வித்தியாசத்தில் தோற்கடித்தார். இவரது தாத்தா முன்பு இந்தத் தொகுதியில் மூன்று முறையும் இவருடைய தந்தை இரண்டு முறையும் வெற்றிப் பெற்றிருந்தனர். 2009 முதல் பெண்கள் விவசாயம் மற்றும் அதிகாரமளித்தல் தொடர்பான மக்களவை குழுக்களின் உறுப்பினராக சௌத்ரி பணியாற்றினார்.
# சித்தார்த்த வர்மா

**சித்தார்த்த வர்மா** (*Siddharth Verma*)(பிறப்பு 20 நவம்பர் 1980) என்பவர் ஓர் இந்திய முன்னாள் துடுப்பாட்ட வீரர் ஆவார். வர்மா தில்லியினைச் சார்ந்தவர். இவர் 2002 மற்றும் 2007க்கு இடையில் டெல்லி, அரியானா மற்றும் ரயில்வே அணிக்காக முதல் தரத் துடுப்பாட்ட போட்டிகளில் பங்கேற்றுள்ளார்.
# முத்து கிருஷ்ண மணி

**முத்து கிருஷ்ண மணி** (*Muthu Krishna Mani*) என்பவர் இந்திய சிறுநீரகவியலின் முன்னோடி மற்றும் சிறுநீரகவியல் நிபுணர் ஆவார். இவர் சென்னை அப்போலோ மருத்துவமனை சிறுநீரகவியல் துறையின் முன்னாள் மேனாள் தலைவர் ஆவார். பீகாரைச் சார்ந்த இந்தியச் சுதந்திரப்போராட்ட வீரர் ஜெயபிரகாஷ் நாராயணன் சிறுநீரக கோளாறால் பாதிக்கப்பட்டபோது சிகிச்சையளித்து மிகவும் பிரபலமானவர். இவருக்கு இந்திய அரசு 1991ஆம் ஆண்டு நாட்டின் மூன்றாவது மிக உயர்ந்த குடிமகன்களுக்கான விருதான பத்ம பூசண் விருதினை வழங்கியது. இவர் தன்வந்தரி விருது (2011) மற்றும் ரவீந்திரநாத் தாகூர் விருதையும் பெற்றுள்ளார். இவர் 125க்கும் மேற்பட்ட மருத்துவ ஆய்வுக் கட்டுரைகளை வெளியிட்டுள்ளார். இந்திய சிறுநீரகவியலாளர் சமூக (தெற்கு அத்தியாயம் - ஐ.எஸ்.என்.எஸ்.சி) *2018 டாக்டர் பத்ரோஸ் மத்தாய் நினைவு சொற்பொழிவு* இவரின் குறிப்பிடத்தக்கச் சொற்பொழிவாகும்*.*
# ஹுண்ட்ரு அருவி

**ஹுண்ட்ரு அருவி **(*Hundru Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும். இது இந்தியாவின் 34 வது மிக உயர்ந்த அருவியாகும். இது இப்பகுதியில் மிகவும் பிரபலமான சுற்றுலாத்தலங்களில் ஒன்றாகும்.
# ஹுண்ட்ரு அருவி

## அமைவிடம்

சுவர்ணரேகா ஆற்றின் வழித்தடத்தில், 98 மீட்டர்(322 அடி) உயரத்தில் இருந்து விழும் ஹுண்ட்ரு அருவி, மாநிலத்தின் மிக உயரமான அருவியாக உள்ளது. நீர் விழும் உயரத்தின் கண்கவர் காட்சி, பார்க்க மதிப்பானது என்று சொல்லப்படுகிறது. தொடர்ந்து விழும் நீரின் வீழ்ச்சியால் பாறைகள் அரிப்பேற்பட்டு வெவ்வேறு விதமாக காணப்படுவது, இந்த இடத்திற்கு மேலும் அழகூட்டுகிறது.  
ராஞ்சியின் உயரமான நிலற்பரப்பில் அமைந்த்துள்ள ஹுண்ட்ரு அருவி, இந்தப்பகுதியில் விழும் செங்குத்தான அருவிகளில் ஒன்றாகும். மழைக்காலத்தில் இது ஒரு வல்லமைமிக்க இடமாக இருக்கும், ஆனால் வறண்ட காலங்களில் இது ஒரு அற்புதமான சுற்றுலாத்தலமாக மாறும். ஹுண்ட்ரு அருவியின் அடிவாரத்தில் ஒரு குளம் உள்ளது, இது குளிக்கும் இடமாக இருக்கிறது.
# ஹுண்ட்ரு அருவி

## போக்குவரத்து

பிரதான சாலையான புருலியா சாலையில் இருந்து சுமார் 21 கிலோமீட்டர் (13 மைல்) பயணம் செய்ய வேண்டும்.  
ராஞ்சியில் இருந்து குறுக்குவழி மற்றும் எளிய நான்கு வழிச்சாலையைப் பயன்படுத்தி ஓர்மன்ஜி மற்றும் சிக்கிதிரி வழியாக ஹுண்ட்ருவை அடையலாம். இந்த சாலையில் இருந்து 39 கிலோமீட்டர் (24 மைல்) தூரத்தில் உள்ளது, இது சாதாரண சாலையை விட 6 கிலோமீட்டர் (3.7 மைல்) குறைவானதாகும்.  
அருவியின் கீழே அமைந்துள்ள சுவர்ணரேகா நீர்மின்சக்தி நிலையமும் சுற்றுலாப் பயணிகள் பார்ப்பதற்கு சிறந்த இடமாகும்.
# ஹுண்ட்ரு அருவி

## இதையும் காண்க

- இந்திய அருவிகளின் பட்டியல்
-
# ஐங்கரன் இண்டர்நேசனல்

**ஐங்கரன் இன்டர்நேஷனல்** (*Ayngaran International*) என்பது ஐக்கிய இராச்சியத்தை தளமாகக் கொண்ட ஒரு திரைப்பட விநியோக மற்றும் தயாரிப்பு நிறுவனமாகும். வரலாற்று ரீதியாக, இந்தியாவிலிருந்து வரும் தமிழ் படங்கள் வெளிநாட்டு திரையரங்குகளுக்கும், வீட்டு ஊடக நுகர்வுக்காகவும் ஐங்கரன் விநியோகித்துவந்துள்ளது. இந்நிறுவனத்தின் தலைவரான திரு. கருணமூர்த்தி இலண்டனைத் தளமாகக் கொண்டவர்,அவர் தமிழ்த் திரைப்படங்களை உலகளாவிய பார்வையாளர்களிடம் கொண்டு சென்ற இந்தத் துறையில் முன்னோடிகளில் ஒருவர்.. இது ஐக்கிய இராச்சியம், பிரான்ஸ், கனடா, மலேசியா, சிங்கப்பூரில் அமைந்துள்ள சில்லறை கானொளி கடைகளின் சங்கிலியையும் இயக்குகிறது.  
2008 ஆம் ஆண்டு நிலவரப்படி, இந்த நிறுவனம் ஒரு சுயாதீன திரைப்பட தயாரிப்பு நிறுவனமாக அறிமுகமானது, இந்தியாவில் அலுவலகங்களைத் திறந்தது. இதன் முதல் தயாரிப்பாக *கறுப்பு ரோஜா* (1996) படம் தயாரிக்கபட்டது.
# ஐங்கரன் இண்டர்நேசனல்

## வரலாறு

### திரைப்படத் தயாரிப்பு

ஐங்கரன் இன்டர்நேஷனல் 1996 ஆம் ஆண்டில் ஆபாவாணன் இயக்கிய *கறுப்பு ரோஜா* என்ற திகில் திரைப்படத்தை முதன் முறையாக தயாரித்து திரைப்படத் தயாரிப்புத் துறையில் நுழைந்தது., ஆனால் இந்தப் படத்தின் தோல்வியால் ஐரோப்பிய விநியோக முயற்சிகளுக்கு முன்னுரிமை அளிக்கும் பணியை மேற்கொண்டனர். 2006 ஆம் ஆண்டில், ஐங்கரன் இண்டர்நேஷனல் ஈரோஸ் இண்டர்நேசனலுடன் ஒரு கூட்டு முயற்சியில் இறங்கியது மேலும் பெரிய அளவில் திரைப்படங்களைத் தயாரித்து விநியோகிக்கத் தொடங்குவதற்கான திட்டங்களை அறிவித்தது. கூட்டு முயற்சியில் முதல் விநியோக முயற்சியாக, ஷங்கர் இயக்கி, ரஜினிகாந்த் நடித்த *சிவாஜி*, மிகவும் இலாபகரமான முயற்சியாக மாறியது, விரைவில், ஐங்கரன் திரைப்படங்களைத் தயாரிக்கும் திட்டங்களை அறிவித்தது. அதைத் தொடர்ந்து, அதே இயக்குநர் மற்றும் நடிகரின் அடுத்த படமான *எந்திரன்* (2010) படத்தை ஈரோஸ் இன்டர்நேஷனலுடன் இணைந்து இதுவரை தயாரிக்கபட்ட தமிழ் படங்களில் பெரும் பொருட் செலவில் தயாரிக்கப்படும் படமாக அறிவிக்கப்பட்டது. இருப்பினும், 2008 திசம்பரில், ஈரோஸ் இன்டர்நேஷனல், விநியோகித்த துரோணா (2008), யுவராஜ் (2008) ஆகிய படங்களின் வணிக ரீதியான தோல்வியால் ஏற்பட்ட நிதி சிக்கல்களுக்குப் பிறகு கூட்டு முயற்சியில் இருந்து விலகியது, அதே நேரத்தில் ஐயங்கரன் இன்டர்நேஷனல் 2008 உலகளாவிய நிதி நெருக்கடியால் சிக்கலை சந்தத்தது. இதன் விளைவாக படத்தின் தயாரிப்பு மற்றும் வெளியீட்டு உரிமைகள் சன் பிக்சர்ஸ் நிறுவனத்திற்கு விற்கப்பட்டன.  
அஜித் குமார் நடித்த *பில்லா* (2007) படத்தின் உலகளாவிய இணை விநியோகஸ்தர்களாக வெற்றியை சுவைத்த பின்னர் இவர்கள் ராஜூ சுந்தரம் இயக்கிய *ஏகன்* (2008) படத்தை தயாரிக்க நடிகருடன் ஒப்பந்தம் செய்தனர். அதேசமயம் இவர்கள் விஜய் நடிக்க பிரபுதேவா இயக்கிய *வில்லு* (2009) படத்தை தயாரித்தனர். ஆனால் இந்த இரண்டு படங்களும் வணிக ரீதியாக சிறப்பான வசூலை ஈட்டவில்லை. பெரும் பொருட் செலவில் இவர்கள் தயாரித்த படங்களும், விஷ்ணுவர்தன் இயக்கிய *சர்வம்* (2009) போன்ற படங்களும் தோல்வியடைந்தன. அதனால் இவர்கள் *எந்திரன்* படத்தில் இருந்து விலகியதோடு, இவர்களின் பல படங்களின் வெளியீட்டையும் சந்தேகத்திற்கு உள்ளாக்கியது. இவர்கள் குறைந்த செலவில் எடுத்த *பேராண்மை* (2009), *அங்காடித் தெரு* (2010) உள்ளிட்ட படங்கள் வணிகரீதியான வெற்றியையும் ஈட்டின, மற்ற படங்களான மிஷ்கின் இயக்கிய *நந்தலாலா* (2010), *முரட்டு காளை* (2012) மற்றும் பிரபுதேவா நடித்த *களவாடிய பொழுதுகள்* ( 2017) போன்றவை நிதி தட்டுப்பாட்டின் விளைவாக பெரும் தாமதங்களுக்கு உள்ளாயின. அதேபோல் 2000 ஆம் ஆண்டுகளின் பிற்பகுதியில் ஐங்கரன் தயாரித்த ஜெய் நடித்த *அர்ஜுனன் காதலி,* ஜீவன் நடித்த *கிருஷ்ண லீலை* ஆகியவை வெளியிடப்படவில்லை. அதேபோல ஏ. ஆர். ரகுமான் இசையமைக்க, கதிர் இயக்க வினய் நடித்து எடுப்பதாக அறிவிக்கபட்ட *மாணவர் தினம்* துவக்கப்பட்டு பிறகு கிடப்பில் போடப்பட்டது.  
நிறுவனமானது 2010 களில் தொடர்ந்து திரைப்படங்களை விநியோகித்துவந்தது, லைகா புரொடகசன்சுடன் இணைந்து தயாரிக்கப்பட்ட *கத்தி* (2014) படத்தின் மூலம் மீண்டும் படங்களை தயாரிக்கத் துவங்கியது. படத்தின் வெற்றியால், ஐங்கரன் இன்டர்நேஷனல் திரையுலகிற்கு மீண்டும் திரும்புவதற்கு தீவிரமாக முயன்று வரும்விதமாக, ஆனந்த் சங்கரின் இயக்க, விக்ரம், காஜல் அகர்வால் ஆகியோர் முக்கிய வேடங்களில் நடிக்கும் *மர்ம மனிதன்* படத்தை தயாரிப்பதாக அறிவிக்கபட்டது. இருப்பினும், பின்னர் இவர்களின் படத் தயாரிப்பிற்கு எதிர்ப்புகள் எழுந்ததால், இந்த படம் வெவ்வேறு தயாரிப்பாளர்களால் மேற்கொள்ளப்பட்டது.
# ஐங்கரன் இண்டர்நேசனல்

## சில்லறை கடைகள்

இலண்டன், டொராண்டோ, பாரிஸ், சிட்னி, சிங்கப்பூர் போன்ற நகரங்களில் அமைந்துள்ள ஐங்கரன் இன்டர்நேஷனல் நிறுவனம் உலகம் முழுவதும் பல சில்லறை கடைகளைக் கொண்டுள்ளது. பிற கூட்டாளர் கடைகள் இலங்கை, மலேசியாவில் அமைந்துள்ளன.
# ஐங்கரன் இண்டர்நேசனல்

## திரைப்படவியல்

ஐங்கரன் முதன்முதலில் 1996 ஆம் ஆண்டு தயாரித்த கறுப்பு ரோஜா படத்தின் மூலம் ஆறு-டிராக் டிடிஎஸ் ஒலி அமைப்பை இந்திய திரைப்படத் துறையில் அறிமுகப்படுத்தினார்.
| ஆண்டு | படம் | இயக்குநர் | நடிகர்கள் | வெளியீட்டு நாள் |
| --- | --- | --- | --- | --- |
| 1996 | *கறுப்பு ரோஜா* | பன்னீர் | இராம்கி, வினிதா |  |
| 2008 | *மாயாபஜார்* (மலையாளம்) | தாமஸ் செபாஸ்டியன் | மம்மூட்டி, டிஸ்கா சோப்ரா |  |
| *ஏகன்* | ராஜூ சுந்தரம் | அஜித் குமார், நயன்தாரா |  |  |
| 2009 | *வில்லு* | பிரபுதேவா | விஜய், நயன்தாரா |  |
| *சர்வம்* | விஷ்ணுவர்தன் | ஆர்யா, திரிஷா கிருஷ்ணன் |  |  |
| *பேராண்மை* | எஸ். பி. ஜனநாதன் | ஜெயம் ரவி, ரோலண்ட் கிக்கிங்கர் |  |  |
| 2010 | *அங்காடித் தெரு* | வசந்தபாலன் | மகேஷ், அஞ்சலி, ஏ.வெங்கடேஷ் |  |
| *நந்தலாலா* | மிஷ்கின் | மிஷ்கின், அஸ்வத் ராம், ஸ்னிக்தா அகோல்கர் |  |  |
| 2012 | *முரட்டு காளை* | கே. செல்வபாரதி | சுந்தர் சி., சினேகா, சிந்து துலானி |  |
| 2017 | *களவாடிய பொழுதுகள்* | தங்கர் பச்சான் | பிரபுதேவா, பிரகாஷ் ராஜ், பூமிகா சாவ்லா | } |
# விபாகா பார்த்தசாரதி

**விபகா பார்த்தசாரதி** (*Vibha Parthasarathy*)(பிறப்பு 13 செப்டம்பர் 1940) என்பவர் இந்தியக் கல்வியாளர் ஆவார். இவர் 1999 முதல் 2002 வரை இந்தியாவின் தேசிய மகளிர் ஆணையத்தின் தலைவராக பணியாற்றினார்.
# விபாகா பார்த்தசாரதி

## பின்னணி

விபகா பார்த்தசாரதி கேம்பிரிச்சுப் பல்கலைக்கழகம் மற்றும் பாஸ்டன் பல்கலைக்கழகத்தில் கல்வி பயின்றவர். இவரது கணவர் அசோக் பார்த்தசாரதி ஆவார். இவர்களுக்கு இரு மகன்கள் உள்ளனர். இவர் புது தில்லியில் உள்ள சர்தார் படேல் வித்யாலயாவின் முதல்வராகப் பணியாற்றியுள்ளார்.  
இவர் தற்போது பீபுல் இந்தியாவின் ஆலோசனைக் குழுவில் பணியாற்றுகிறார். இது கல்வி இலாப நோக்கற்ற வேலை, இந்தியாவின் பொதுப் பள்ளி முறையை அரசாங்கத்துடன் இணைந்து மாற்றுவதற்கான அமைப்பாகும்.
# விபாகா பார்த்தசாரதி

## தேசிய மகளிர் ஆணையம்

விபகா பார்த்தசாரதி ஜூலை 1999 இல் தேசிய மகளிர் ஆணையத்தின் தலைவராக இந்திய அரசாங்கத்தால் நியமிக்கப்பட்டார். இவரது பதவிக்காலம் 2002இல் முடிந்தது.
# மல்லிகா பிரசாத்

**மல்லிகா பிரசாத்** (*Mallika Prasad*) என்கிற பண்டாரி இந்திய அரசியல்வாதி ஆவார். இவர், பாரதிய ஜனதா கட்சியின் முன்னாள் உறுப்பினராக இருந்துள்ளார். மேலும், இவர் புட்டூர் தொகுதி சட்டமன்ற உறுப்பினர் ஆவார்.
2008 ஆம் ஆண்டு கர்நாடக சட்டமன்றத் தேர்தலில் போட்டியிட்டார். மேலும்,
இவர் இந்திய தேசிய காங்கிரஸ் கட்சியின் தலைவர் பொந்த ஜெகந்நாத் ஷெட்டி மற்றும் ஸ்வாபிமான் வேதிகேயின் டி. சகுந்தலா ஷெட்டி ஆகியோருக்கு எதிராக போட்டியிட்டு 1425 வாக்குகள் வித்தியாசத்தில் வெற்றி பெற்றார்.
# ரேகா சர்மா

**ரேகா சர்மா** (*Rekha Sharma* என்பவர் இந்தியாவில் தேசிய மகளிர் ஆணையத்தின் தற்போதைய தலைவராக உள்ளார்.
# ரேகா சர்மா

## கல்வி

சர்மா (பி. 1964) உத்தராகண்டம் மாநிலத்தின் உள்ள தேராதூன் டி.ஏ.வி கல்லூரியில் அரசியல் அறிவியல், வரலாறு மற்றும் ஆங்கில இலக்கியத்தில் பட்டம் பெற்றார். சந்தைப்படுத்தல் மற்றும் விளம்பரத்தில் பட்டயப் படிப்பும் முடித்துள்ளார்.
# ரேகா சர்மா

## அரசியல்

இவர் ஆகஸ்ட் 2015இல் தேசிய மகளிர் ஆணையத்தில் தலைவராக நியமிக்கப்படுவதற்கு முன்பு, அரியானாவில் பாஜக மாவட்டச் செயலாளராகவும், ஊடக பொறுப்பாளராகவும் இருந்தார். மேலும் அரியான அரசாங்கத்தில் மாவட்ட நுகர்வோர் மற்றும் நிவாரண மன்றத்தின் உறுப்பினராக இருந்தார்.
# ரேகா சர்மா

## மகளிர் ஆணைய தலைவியாக

மகளிர் ஆணையத்தின் தலைவராக, சர்மா பெண்கள் மற்றும் பாஜக கட்சியின் உரிமைகளுக்குக் குரல் கொடுக்கும் ஆதரவாளராக இருந்து வருகிறார். இவர் தேவாலயங்களில் பாவமன்னிப்பு கேட்கும் பெண்களைத் துஷ்பிரயோகம் செய்தல் மற்றும் அச்சுறுத்தல் போன்ற குற்றச்சாட்டுகளுக்காகத் தேவாலயங்களில் ஒப்புதல் வாக்குமூலத்தை ரத்து செய்யுமாறு கூறியதால் சர்ச்சைக்குரியவரானார். கேரள மாநில இந்தியப் பொதுவுடைமைக் கட்சியின் சட்டமன்ற உறுப்பினர் மீது பாலியல் துஷ்பிரயோகம் தொடர்பான வழக்கை பதிவுச் செய்யக் காரணமாக இருந்தார். ஆனால் கேரள அரசு இது கட்சி தொடர்பான விடயம் என்பதால் கேரள மாநில மகளிர் ஆணையம் நடவடிக்கை எடுக்க முடியாது என்று கூறியது. பாலியல் துன்புறுத்தல் தொடர்பான புகார்களைத் தேசிய மகளிர் ஆணையம் பதிவுசெய்ய வலியுறுத்தியது.  
தேசிய மகளிர் ஆணையத் தலைவராகவும் உள்ள இவர் மனநல நிறுவனங்கள் மற்றும் சிறைச்சாலைகளைப் பார்வையிட்டு ஆய்வு செய்துள்ளார். பெண்கள் கைதிகளின் நிலைமைகளை மேம்படுத்த வேண்டும் என்று வாதிட்டார். பெண்களின் உரிமைகள் மற்றும் சுதந்திரம் பறிக்கப்பட்டதாகக் கூறப்படும் புகார்களை இவர் விசாரிக்கிறார். வெளிநாடுகளில் வசிக்கும் கணவர்களால் கைவிடப்பட்ட இந்தியப் பெண்கள், குழந்தைக் காவல் தொடர்பான பிரச்சினைகள் மற்றும் மூடப்பட்ட தேயிலைத் தோட்டங்களில் உள்ள பெண்கள் தொழிலாளர்கள் குறித்து கவலை தெரிவித்து அவர்கள் வாழ்வு ஏற்றப் பெறத் திட்டங்களை வகுத்துவருகிறார். அரசியலில் நுழையப் பெண்களை ஊக்கப்படுத்தும் இவர், முன்மொழியப்பட்ட ஒதுக்கீடு முறை குறித்து கவலையினை வெளிப்படுத்தியுள்ளார்.  
சர்மா நாடு முழுவதும் மகளிர் மக்கள் சன்வைஸ்/பொது விசாரணைகளுக்குத் தலைமை தாங்கினார். பல புகார்களைக் கேட்டறிந்து காவல்துறை நடவடிக்கை எடுக்க உத்தரவிட்டுள்ளார். காவல்துறையினருக்கான பயிற்சி மற்றும் உணர்திறன் திட்டங்களைச் சர்மா ஆதரிக்கிறார். மேலும் காவலருக்கு எதிரான புகார்களையும் விசாரிக்கிறார். தேசிய மகளிர் ஆணைய விசாரணையில் கலந்து கொள்ளாத காவல்துறையினருக்கு அபராதம் விதிக்கும் அதிகாரங்களையும் இவர் அரசிடம் கோரியுள்ளார். இராணுவ அதிகாரியை மணந்த இவர், இராணுவ வீரர்களின் துணைவர்கள் மற்றும் இராணுவ அதிகாரிகளின் குழந்தைகளுக்கான குடும்ப நலத் திட்டங்களை ஊக்குவித்துள்ளார்.
# மித்ரா குரியன்

**மித்ரா குரியன்** (*Mithra Kurian*, பிறப்பு **டால்மா குரியன்** ) என்பவர் ஒரு இந்திய திரைப்பட நடிகை ஆவார். இவர் குறிப்பாக மலையாளம், தமிழ் படங்களில் நடித்துவருகிறார். இரண்டு மலையாள படங்களில் துணை வேடங்களில் தோன்றிய பிறகு, இரண்டு தமிழ் படங்களில் நடித்தார். *பாடிகார்டு* (2010) இல் சேதுலட்சுமி பாத்திரத்தில் நடித்த இவரது நடிப்பு விமர்சன ரீதியான பாராட்டைப் பெற்றது. மேலும் அதன் தமிழ் மறுஆக்கமான *காவலன்* படத்தில் அவர் மீண்டும் நடித்தார். பாடிகார்ட்டு படம் ஷாங்காய் சர்வதேச திரைப்பட விழாவில் திரையிட தேர்வு செய்யப்பட்டது . இவரது மற்றொரு குறிப்பிடத்தக்க பாத்திரமாக சுரேஷ் கோபி நடித்த *ராம ராவணன்* படத்தில் நடித்தார்.
# மித்ரா குரியன்

## வாழ்க்கைக் குறிப்பு

இவர் முதன்முதலில் பாசில் இயக்கிய 2004 ஆம் ஆண்டு வெளியான மலையாளத் திரைப்படமான *விஸ்மயதும்பத்து* என்ற படத்தில் நயன்தாராவின் தோழியாக ஒரே காட்சியில் துணை வேடத்தில் தோன்றினார். பின்னர் டி. ஹரிஹரன் இயக்கிய *மயூகாம்* திரைப்படத்தில் 2005 இல் நடித்தார். அதைத் தொடர்ந்து இவர் நடிப்பிலிருந்து விலகி படிப்பில் கவனம் செலுத்தினார்.  
மித்ரா பின்னர் குறிப்பிடத்தக்க மலையாள படங்களில் நடித்தார. மேலும் *குலுமல்: தி எஸ்கேப்* மற்றும் *பாடிகார்டு* போன்ற படங்களில் நல்ல கதாபாத்திரங்களைத் தேர்ந்தெடுத்ததன் மூலம் கணிசமான கவனத்தைப் பெற்றார். சிறப்பான வெற்றியை ஈட்டிய திரைப்படமான நகைச்சுவை படமான *குலுமலில்* இவர் முன்னணி நடிகையாக நடித்தார். சித்திக்கின் இயக்கத்தில் திலீப் நடித்த *பாடிகார்டில்* இவருடைய நடிப்பு விமர்சன ரீதியாக பாராட்டுதல்கள் பெற்றது. அதன் தமிழ் மறுஆக்கமான *காவலன்* படத்தில் நடிக்க, சித்திக் மூலம் மீண்டும் தேர்வு செய்யப்பட்டார். இவர் இன்னும் சில தமிழ் மற்றும் மலையாள படங்களில் நடித்தார். ஆனால் அவை அதிகப்படியான அங்கீகாரத்தைப் பெற்றுத்தரவில்லை.
# மித்ரா குரியன்

## வாழ்க்கைக் குறிப்பு

### பிற படைப்புகள்

கைரளி தொலைக்காட்சியில் பிரபலமான உண்மைநிலை நிகழ்ச்சியான *டான்ஸ் பார்ட்டி* மற்றும் *மம்மி அண்ட் மீ* இரண்டிலும் இவர் நடுவராக இருந்தார்.  
திருமணத்திற்குப் பிறகு இவர் பிரியசகி மூலம் தமிழ் தொலைக்காட்சி தொடரில் அறிமுகமானார்.
# மித்ரா குரியன்

## தனிப்பட்ட வாழ்க்கை

மலையாள சிரிய கிறிஸ்தவ பெற்றோர்களான குரியன், பேபி இணையருக்கு 15, மே, 1989 அன்று கேரளத்தின் பெரம்பவூரில் பிறந்தார். இவரது இயற்பெயர் டால்மா ஆகும். இவருக்கு டானி குரியன் என்ற தம்பி உள்ளார். இவர் வணிக நிர்வாகத்தில் (பிபிஏ) இளங்கலை முடித்துள்ளார். மேலும் இவர் நயன்தாராவின் தூரத்து உறவினராவார். 2015 சனவரியில் கொச்சியில் நடந்த ஒரு விழாவில் வில்லியம் பிரான்சிஸை மணந்தார்.  
மித்ரா தனது ஊழியர்களில் ஒருவரை தாக்கியதாகவும், தகாத வார்த்தைகளில் திட்டியதாகவும் கேரள மாநிலச் சாலைப் போக்குவரத்துக் கழக (கே.எஸ்.ஆர்.டி.சி) அதிகாரிகள் புகார் அளித்தனர். மித்ராவும் அவரது நண்பர்களும் கே.எஸ்.ஆர்.டி.சி பேருந்து நிலைய வளாகத்திற்குள் நுழைந்தனர். அங்கு கே.எஸ்.ஆர்.டி.சி பேருந்து அல்லாத பிற வாகனங்கள் நுழைவதற்கு தடை விதிக்கப்பட்டுள்ளது குறிப்பிடத்தக்கது. தனது மகிழுந்தை உரசியதற்காக ஓட்டுநர் இராமதாசை தாக்கியதாக புகார் கூறுகிறது.
# மித்ரா குரியன்

## திரைப்படவியல்

### படங்கள்

| 2004 | *விஸ்மயதும்பத்து* | மலையாளம் | சரளா மேனன் |  |
| --- | --- | --- | --- | --- |
| 2005 | *மயூக்காம்* | மலையாளம் | உன்னியின் சகோதரி |  |
| 2008 | *சாது மிரண்டா* | தமிழ் | லட்சுமி |  |
| 2009 | *சூரியன் சட்டக் கல்லூரி* | தமிழ் | மகாலட்சுமி |  |
| 2009 | *குலுமல்: எஸ்கேப்* | மலையாளம் | சாய்ரா |  |
| 2010 | *பாடிகார்டு* | மலையாளம் | சேதுலட்சுமி |  |
| 2010 | *ராம ராவணன்* | மலையாளம் | மனோமி |  |
| 2011 | *நோட் அவுட்* | மலையாளம் | மாயா |  |
| 2011 | *காவலன்* | தமிழ் | மாது | பரிந்துரை - சிறந்த துணை நடிகைக்கான பிலிம்பேர் விருது - தமிழ் |
| 2011 | *உலகம் சுற்றும் வாலிபன்* | மலையாளம் | கல்யாணி |  |
| 2012 | *மாஸ்டர்ஸ்* | மலையாளம் | ஷீட்டல் |  |
| 2012 | *மகா குரு* | மலையாளம் | பிந்தியா |  |
| 2013 | *கந்தா* | தமிழ் |  |  |
| 2013 | *சந்தித்ததும் சிந்தித்ததும்* | தமிழ் | சிறப்புத் தோற்றம் |  |
| 2013 | *லேடீஸ் அண்டு ஜென்டில்மேன்* | மலையாளம் | சின்னு |  |
| 2014 | *ஓரு கொரிய படம்* | மலையாளம் | ஈவா |  |
| 2015 | *புத்தனின் சிரிப்பு* | தமிழ் | நேத்ரா |  |
| 2019 | *நந்தனம்* | தமிழ் | திவ்யா | } |
# மித்ரா குரியன்

## திரைப்படவியல்

### தொலைக்காட்சி

| 2010 | சா ரீ கா மா | மலையாளம் | ஏசியநெட் | பங்கேற்பாளர் | விளையாட்டு நிகழ்ச்சி |  |
| --- | --- | --- | --- | --- | --- | --- |
| 2014 | மம்மி அண்ட் மி | மலையாளம் | கைரளி தொலைக்காட்சி | நடுவர் | உண்மைநிலை நிகழ்ச்சி |  |
| ருச்சிபேதம் | மலையாளம் | ஏ.சி.வி. | தொகுப்பாளர் | சமையல் நிகழ்ச்சி |  |  |
| 2014 | டான்ஸ் பார்ட்டி | மலையாளம் | கைரளி தொலைக்காட்சி | நடுவர் | உண்மைநிலை நிகழ்ச்சி |  |
| 2015-2016 | *பிரியசகி* | தமிழ் | ஜீ தமிழ் | திவ்யா | தொலைக்காட்சித் தொடர் |  |
| 2017-2018 | அழகு | தமிழ் | சன் தொலைக்காட்சி | ஐஸ்வர்யா | தொலைக்காட்சித் தொடர் | } |
# மித்ரா குரியன்

## விருதுகள்

; வென்றது  
- 2011 வனிதா திரைப்பட விருதுகள்
- சிறந்த துணை நடிகை - பாடிகார்டு
# சந்திரகேதுகர்

**சந்திரகேதுகர்** அல்லது **சந்திரகேது கோட்டை** (**Chandraketugarh**) இந்தியாவின் மேற்கு வங்க மாநிலத்தின் வடக்கு 24 பர்கானா மாவட்டத்தில் வித்தியாதாரி ஆற்றின் அருகே அமைந்துள்ளது. இது கொல்கத்தா நகரத்திற்கு வடகிழக்கே 35 கிலோ மீட்டர் தொலைவில் உள்ளது. கிபி 12-ஆம் நூற்றாண்டு முன்னர் வரை கோட்டையுடன் கூடிய நகரமாக இருந்த சந்திரகேதுகர், 12-ஆம் நூற்றாண்டிற்குப் பின்னர் சிதிலமடைந்து குன்று போல் காணப்படுகிறது.  
சந்திரகேதுகர் தொல்லியல கள்த்தில் 1957 முதல் 1968-ஆம் ஆண்டுகள் வரை பல முறை அகழாய்வுப் பணிகள் மேற்கொள்ளப்பட்டது.  
சந்திரகேது கோட்டை இந்தியாவின் தேசிய முக்கியத்துவம் வாய்ந்த நினைவுச்சினனங்களில் ஒன்றாக திகழ்கிறது. சந்திரகேது கோட்டையை இந்தியத் தொல்லியல் ஆய்வகம் பராமரிக்கிறது. .
# சந்திரகேதுகர்

## வரலாறு

கிமு மூன்றாம் நூற்றாண்டில் வங்காளத்தை ஆண்ட கங்காரிதாய் இராச்சியத்தின் ஒரு பகுதியாக சந்திரகேதுகர் விளங்கியது. சந்திரகேதுகர் கோட்டை மௌரியப் பேரரசு, சுங்கர், குப்தப் பேரரசு, பாலப் பேரரசு மற்றும் சென் பேரரசு காலம வரை தொடர்ந்து விளங்கியது. சந்திரகேது கோட்டையுடன் கூடிய நகரம் முக்கிய வணிக மையமாக விளங்கியது. சந்திரகேதுகர் தொல்லியல் களத்தில் கரோஷ்டி மற்றும் பிராமி எழுத்துகள் கொண்ட பானை ஓடுகள் கிடைத்துள்ளது.  
| காலம் | அரசமரபு | ஆண்டு |  |
| --- | --- | --- | --- |
| காலம் I | மௌரியப் பேரரசு | கிமு 300-200 |  |
| காலம் II | சுகப் பேரரசு | கிமு 200 - கிபி 50 |  |
| காலம் III | குசானப் பேரரசு | கிபி 50-300 |  |
| காலம் IV | குப்தப் பேரரசு | கிபி 300-500 |  |
| காலம் V | பிற்கால குபதர் காலம் | கிபி 500-750 |  |
| காலம் VI | பாலப் பேரரசு-சென் பேரரசு | கிபி 750-1250 | } |
வங்காளத்தை ஆண்ட விஜயசிங்கனின் முத்திரைகளில், தாமிரபரணியை ஆண்ட சிங்கள மன்னரின் இளவரசி குவேனியை விஜயசிங்கன் மணந்தார் எனக்குறிப்பிட்டுள்ளது.  
கிமு 400 - கிமு 100 முற்பட்ட வடக்கின் மெருகூட்டப்பட்ட கருப்பு மட்பாண்டப் பண்பாடு காலம் முதல் குசானப் பேரரசு வரையான காலத்திய தொல்பொருட்கள் சந்திரகேதுகர் தொல்லியல் களத்தில் கண்டுக்கப்பட்டுள்ளது. பல வெள்ளி மற்றும் தங்க நாணகள் மற்றும் சந்திரகுப்த-குமாரதேவியின் தங்க நாணயங்கள் இத்தொல்லியல் களத்தில் கண்டுபிடிக்கப்பட்டுள்ளது.
# அலெக்சாண்டர் பரம்பிதாரா

**அலெக்சாண்டர் பரம்பிதாரா** (*Alexander Parambithara*)13 டிசம்பர் 1961 முதல் 1964 செப்டம்பர் 10 வரை கேரள சட்டமன்றத்தின் சபாநாயகராக இருந்தார்.  
இவர் 1900 ஆம் ஆண்டு பிப்ரவரி மாதத்தில் பிறந்தார். சைதாபேட்டை ஆசிரியர் கல்லூரியில் பயிற்சி வகுப்பை வெற்றிகரமாக முடித்த பின்னர், கும்பலாங்கி செயின்ட் பீட்டர்ஸ் உயர்நிலைப்பள்ளியின் தலைமை ஆசிரியராக பரம்பிதாரா தனது வாழ்க்கையைத் தொடங்கினார். 1947-51 வரை நகராட்சி மன்றத்தின் தலைவராக இருந்தார்.
கேரள சட்டசபையில் இவரது இரண்டாவது பதவிக்காலத்தில் இவர் வீட்டின் பேச்சாளராக நியமிக்கப்பட்டார்.
# காவன்

**காவன்** (*Kaavan*) ( பிறப்பு 1985 ) என்பது ஒரு ஆண் ஆசிய யானை ஆகும். இதன் கூட்டாளியான சகேலி 2012இல் இறந்த பிறகு **"உலகின் தனிமையான யானை"** ஆனது. இந்த யானையை 1985ஆம் ஆண்டில் இலங்கை அரசு பாக்கித்தானுக்கு பரிசளித்தது. 2020 நவம்பர் வரை இஸ்லாமாபாத் உயிரியல் பூங்காவில் இருந்த இந்த யானை அமெரிக்கப் பாடகர் செர் தலைமையிலான உள்ளூர் மற்றும் சர்வதேச விலங்கு உரிமை ஆர்வலர்களால் தொடங்கப்பட்ட பிரச்சாரத்திற்கு பதிலளிக்கும் விதமாக கம்போடியாவிலுள்ள உள்ள ஒரு சரணாலயத்திற்கு மாற்றப்பட்டது. .  
மே 2020 இல், கவானை விடுவிக்க இஸ்லாமாபாத் உயர் நீதிமன்றம் உத்தரவிட்டது.
# காவன்

## சுயசரிதை

காவன் 1985ஆம் ஆண்டில் இலங்கையில் பிறந்தது. பின்னவாலா யானை அனாதை இல்லத்தில் வளர்ந்தது. இதற்கு ஒரு வயதாக இருந்தபோது, இலங்கை அரசாங்கம் அப்போதைய பாக்கித்தான் குடியரசுத் தலைவர் சியா-உல்-ஹக்கிற்கு பரிசளித்தது. இந்த யானை இஸ்லாமாபாத் உயிரியல் பூங்காவியில் வைக்கப்பட்டு பாக்கித்தானில் வாழும் ஒரே ஆசிய யானையாக இருந்தது. சாகெலி என்ற யானை 1990இல் வங்காளதேசத்திலிருந்து கொண்டு வரப்பட்டது. மேலும் காவனின் கூட்டாளியாக 2012 இல் இது இறக்கும் வரை அங்கேயே இருந்தது.  
மனுவுக்கு பதிலளிக்கும் விதமாக, பூங்காவின் அதிகாரிகள் காவனின் பராமரிப்பை மேம்படுத்த சில நடவடிக்கைகளை மேற்கொண்டனர். அதாவது கூடுதல் நீர் வழங்குதல் மற்றும் அவரது சங்கிலிகளை அகற்றுவது போன்ற நடவடிக்கைகள் இதில் அடங்கும். பின்னர், அதிகாரிகள் காவனை கட்டுப்பாடுகளிலிருந்து நீக்கப்பட்டதாகவும், அதற்கு ஒரு புதிய துணை தேவைப்படுவதாகவும் பதிலளித்தனர்.  
செப்டம்பர் 2016இல், ஒரு செய்தி அறிக்கை, காவன் வாழ்ந்த மோசமான நிலையை எடுத்துக்காட்டியது. இதில் இரண்டு தசாப்தங்களுக்கும் மேலாக சங்கிலிகளால் பிணைக்கப்பட்டிருந்த தகவல் இடம் பெற்றது. காவனின் விடுதலையைக் கோரும் இரண்டாவது மனு 200,000க்கும் மேற்பட்ட கையெழுத்துக்களை சேகரித்தது. காவனை விடுவிக்கக் கோரி பாக்கித்தான் வழக்கறிஞரான ஓவைசி அவான் என்பவர் இஸ்லாமாபாத் உயிரியல் பூங்கா அதிகாரிகள் மீது வழக்குத் தொடர்ந்தார். [8]
# காவன்

## காவனின் விடுதலை

21 மே 2020 அன்று இஸ்லாமாபாத் உயர்நீதிமன்றம் காவனை விடுவிக்க வேண்டும் என்றும் பூங்காவை மூட வேண்டும் என்றும் தீர்ப்பளித்தது. முப்பது நாட்களுக்குள் வேறொரு நாட்டில் காவனுக்கு பொருத்தமான சரணாலயத்தைக் கண்டுபிடிக்க இலங்கை அதிகாரிகளுடன் கலந்தாலோசிக்க வனவிலங்கு அதிகாரிகளுக்கு உத்தரவிட்டது. விலங்குகளுக்கான கொடுமையைத் தடுக்கும் சட்டம் 1890 மற்றும் 1979 ஆம் ஆண்டு வனவிலங்கு கட்டளை மீறல் ஆகியவற்றின் அடிப்படையில் பூங்காவிலுள்ள விலங்குகளின் தேவைகளைப் பூர்த்தி செய்யத் தவறியதற்காக நீதிமன்றம் விமர்சித்தது.
# காவன்

## கம்போடியாவிற்கு இடமாற்றம்

17 ஜூலை 2020 அன்று, கம்போடியாவிலுள்ள லெக்கின் சரணாலயத்திற்கு காவனை இடமாற்றம் செய்யப் பட்டது.  
கவானுக்கு விடையளிக்க பாடகர் செர் பாக்கித்தானுக்கு வந்தார். இதற்காக இஸ்லாமாபாத் உயிரியல் பூங்காவில் ஒரு விழாவும் ஏற்பாடு செய்யப்பட்டது. இதில் அதிகாரிகளும், ஆர்வலர்களும், பொதுமக்களும் கலந்து கொண்டனர். பாக்கித்தானின் குடியரசுத் தலைவர் ஆரிப் ஆல்வியும் அவரது மனைவி சமீனா ஆல்வியும் பல்வேறு அமைச்சர்களுடனும், பிரதிநிதிகளுடனும் கலந்து கொண்டு யானைக்கு பிரியாவிடை அளித்தனர். இந்த நடவடிக்கை 30 நவம்பர் 2020 இல் நிறைவடைந்தது.
# காவன்

## ஆவணப்படம்

மார்ச் 2021 இல், பாரமவுண்ட் + என்ற திரைப்பட நிறுவனம் *செர் & லோன்லியஸ்ட் எலிபெண்ட்* என்ற தலைப்பில் ஒரு ஆவணப்படத்தை வெளியிடுவதாக அறிவித்தது. இந்தப் படம் ஏப்ரல் 22, 2021 அன்று இணைய தளத்திலும், மே 19இல் இசுமித்சோனியன் தொலைக்காட்சியிலும் திரையிடப்பட்டது.
# ஜோன்ஹா அருவி

**ஜோன்ஹா அருவி**(*Jonha Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும்.
# ஜோன்ஹா அருவி

## அருவி

ராஞ்சி பீடபூமியின் விளிம்பில் அமைந்துள்ள ஜோன்ஹா அருவி, தொங்கும் பள்ளத்தாக்கு அருவிக்கு ஒரு சிறந்த உதாரணமாகும். குன்கா ஆறு இதன் ஆதிமூலம் ஆகும், ரரு ஆறு இந்த அருவியை அமைக்கிறது.
அருவியின் சுற்றுப்புறத்தை ரசிக்க ஒருவர் 722 படிகளில் இறங்க வேண்டும். அருவியின் நீர் 43 மீட்டர் (141 அடி) உயரத்தில் இருந்து விழுகிறது.  
ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(*Knick Point*), ஜோன்ஹா அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி (*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.
# ஜோன்ஹா அருவி

## கலாச்சாரம்

கௌதம புத்தரை வழிபடும் வகையில் புத்த ஆலயத்தை உள்ளடக்கிய ஒரு சுற்றுலா ஓய்வு இல்லம் இங்கு உள்ளது. ஒவ்வொரு செவ்வாய் மற்றும் சனிக்கிழமையும் ஜோன்ஹாவில் இதை பார்ப்பதற்கு ஏற்பாடு செய்யப்பட்டுள்ளது. ஜோன்ஹா நிலையம் அருவியிலிருந்து 1.5 கி.மீ தூரத்தில் உள்ளது. ஒருவர் சாலை மார்க்கமாக செல்ல, ராஞ்சி-புருலியா சாலையில் 32 கிலோமீட்டர் (20 மைல்) பயணித்து பிறகு பிரதான சாலையில் இருந்து சுமார் 4.8 கிலோமீட்டர் (3 மைல்) பயணம் செய்ய வேண்டும்.
# ஜோன்ஹா அருவி

## இதையும் காண்க

- இந்திய அருவிகளின் பட்டியல்
-
# மெஹ்முதா அகமது அலி ஷா

**மிஸ் மெகுமுதா** என்று பிரபலமாக அறியப்பட்ட **மெகுமுதா அகமது அலி ஷா** (*Mehmooda Ahamed Ali Shah*), இந்திய கல்வியாளரும், சமூக ஆர்வலரும், எம்.ஏ. சாலை ஸ்ரீநகர் பெண்கள் மகளிர் கல்லூரியின் முதல்வரும் ஆவார். இவர் இந்திரா காந்தியின் நெருங்கிய தோழியாகவும் இருந்தார், மேலும் கல்வியின் முக்கியத்துவம் மற்றும் அவர்களின் சமூக வலுவூட்டல் குறித்து காஷ்மீர் பெண்கள் மத்தியில் விழிப்புணர்வை ஏற்படுத்துவதற்காக பணியாற்றியதாக கூறப்படுகிறது. இந்திய கல்விக்கு இவர் செய்த பங்களிப்புகளுக்காக 2006 ஆம் ஆண்டில் இந்தியக் குடிமக்களுக்கு வழங்கப்படும் நான்காவது மிக உயர்ந்த கௌரவ விருதான பத்மஸ்ரீ விருதை இந்திய அரசு இவருக்கு வழங்கியது.
# மெஹ்முதா அகமது அலி ஷா

## சுயசரிதை

ஸ்ரீநகரில் துல்ஹான் பேகம் மற்றும் வன அதிகாரியான சையத் அகமது அலி ஷா ஆகியோருக்கு 1920 ல் மெஹ்முதா அலி ஷா மகளாகப் பிறந்தார். மேலும் உள்ளூர் மிஷனரி பெண்கள் பள்ளியில் (இன்றைய மல்லின்சன் பெண்கள் பள்ளியில் ) பத்தாம் வகுப்பில் தேர்ச்சி பெற்ற முதல் பெண் இவர். அலி ஷா தம்பதியினரின் ஒரே பெண் குழந்தை இவர், இவரது மூன்று சகோதரர்களும் பின்னர் உயர் அதிகாரிகளாக மாறினர்; நசீர் அகமது, மருத்துவ கல்வியாளர் மற்றும் மருத்துவக் கல்லூரி அதிபர், சையத் அஹ்மத் ஷா, துணை காவல் ஆய்வாளர் மற்றும் மூன்றாவது, அமர்வு நீதிபதி ஜமீர் அகமது. தனது உயர் படிப்புகளுக்காக லாகூருக்குச் சென்ற இவர், லாகூரின் பஞ்சாப் பல்கலைக்கழகத்தில் இளங்கலைப் பட்டம் பெற்றார். மேலும், கல்வியியலில் இளங்கலைப் பட்டப்படிப்பு மற்றும் அரசியல் அறிவியலில் முதுகலைப் பட்டம் ஆகியவற்றைப் பெற்றார். லாகூரில் பஞ்சாப் பல்கலைக்கழகத்தின் முதல் பெண் முதுகலைப் பட்டதாரி ஆவார். 1975 ஆம் ஆண்டில், இவர் கல்லூரியில் தன் பணியிலிருந்து விலகிக் கொண்டார். இந்திரா காந்தியுடனான அவரது தொடர்பால் செல்வாக்கு செலுத்தியதாகக் கூறப்படுகிறது. இந்திய தேசிய காங்கிரசின் நடவடிக்கைகளில் ஈடுபட டெல்லிக்குச் சென்றார். அகில இந்திய காங்கிரஸ் கமிட்டியின் செயலாளராக இவர் கட்சியில் பணியாற்றினார், ஆனால் 1984 ல் இந்திரா காந்தி இறந்த பின்னர் ஸ்ரீநகருக்குத் திரும்பினார், ஆனால் இவர் அகில இந்திய காங்கிரசு கட்சியின் உறுப்பினராகத் தொடர்ந்தார். 1987 முதல் 1990 வரை ஜம்மு-காஷ்மீர் சட்டமன்ற உறுப்பினராகவும் பணியாற்றினார்.  
இந்திய அரசு 2006 ஆம் ஆண்டில் நான்காவது சிறந்த விருதான பத்ம ஸ்ரீ விருதை இவருக்கு வழங்கியது. 2012 ஆம் ஆண்டில், மல்லின்சன் பெண்கள் பள்ளி நூற்றாண்டின் மிகச் சிறந்த மாணவராக கவுரவிக்கப்பட்டார். விருப்பப்படி தனது வாழ்நாள் முழுவதும் மெஹ்முதா கன்னியாகவே வாழ்ந்து 2014 ஆம் ஆண்டு மார்ச் 11 அன்று, தனது 94 வயதில், ஸ்ரீநகரில் உள்ள தனது இல்லத்தில் காலமானார். இவரது மரண எச்சங்கள் மால்டெங்கில் உள்ள உள்ளூர் மயானத்தில் அடக்கம் செய்யப்பட்டன.
# கணேஷ் ராகவேந்திரா

**கணேஷ் ராகவேந்திர** (*Ganesh Raghavendra*) என்பவர் ஒரு இந்திய திரைப்பட இசையமைப்பாளர், பின்னணி இசையமைப்பாளர் ஆவார். இவர் முதன்மையாக தமிழ் படங்களுக்கு இசை அமைத்துள்ளார்.  
இந்தியாவின் கொல்கத்தாவில் கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு விருதுகளை வென்றுள்ளார்.
# கணேஷ் ராகவேந்திரா

## தொழில்

கணேஷ் ராகவேந்திரா தனது தொழில் வாழ்க்கையை *ரசிகப்பிரியா* என்ற இசைக்குழுவுடன் தொடங்கினார். பின்னர் இவர் பக்திப் பாடல்கள், குறும்படங்களுக்கு இசை அமைக்கத் தொடங்கினார். இவரது முதல் படம், *ரேனிகுண்டா* (2009), இவருக்கு நேர்மறையான விமர்சனங்களை பெற்றுத் தந்தது. அதைத் தொடர்ந்து *படம் பார்த்து கதை சொல்* . *ஆச்சரியங்கள்* (2012). பின்னர் விஜய் வசந்த் நடித்த *மதில் மேல் பூனை* (2013), தன்சிகா நடித்த *திறந்திடு சீசேம்* (2015) போன்ற படங்களில் பணியாற்றினார்.
# கணேஷ் ராகவேந்திரா

## இசைத்தொகுப்பு வரலாறு

| 2009 | *ரேனிகுண்டா* |  |
| --- | --- | --- |
| 2011 | *படம் பார்த்து கதை சொல்* |  |
| 2012 | *பொற்கொடி பத்தாம் வகுப்பு* | மறு ஒலிப்பதிவு மட்டும் |
| 2012 | *ஆச்சரியங்கள்* |  |
| 2012 | *அகிலன்* |  |
| 2013 | *மதில் மேல் பூனை* |  |
| 2014 | *முருகற்றுப்படை* |  |
| 2015 | *பீடி* |  |
| 2015 | *திறந்திடு சீசேம்* |  |
| 2017 | *சதுர அடி 3500* |  |
| 2018 | *விண்வெளி பயணக் குறிப்புகள்* | கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு விருதுகளை வென்றுள்ளது. |
| 2017 | *பாடம்* |  |
| 2018 | *மெர்லின்* |  |
| 2019 | *அசுரகுரு* |  |
| 2019 | *பட்லர் பாலு* |  |
| 2019 | *கருதுக்களை பதிவு செய்* |  |
| 2021 | *மஞ்ச சட்ட பச்ச சட்ட* |  |
# பால் கெர்மன் முல்லர்

**பால் கெர்மன் முல்லர்** (*Paul Hermann Müller*) என்பவர் பாலி முல்லர் (12 ஜனவரி 1899 - 13 அக்டோபர் 1965) என்றும் அழைக்கப்பட்டார். இவர் சுவீடன் நாட்டு வேதியியலாளர் ஆவார். முல்லர் 1938ஆம் ஆண்டில் உடலியல் அல்லது மருத்துவத்தில் நோபல் பரிசைப் பெற்றார். 1939ஆம் ஆண்டில் பூச்சிக்கொல்லி குணங்களைக் கண்டுபிடித்ததற்காகவும், திசையன் நோய்களை (மலேரியா மற்றும் மஞ்சள் காய்ச்சல்) கட்டுப்படுத்துவதில் டி.டி.டீ. முக்கிய பங்காற்றியது.
# பால் கெர்மன் முல்லர்

## ஆரம்பகால வாழ்க்கை மற்றும் கல்வி

ஜனவரி 12, 1899 அன்று முல்லர் சோலோத்ருன் ஒல்டென்னில் பிறந்தார். இவரது பெற்றோர் காட்லீய்ப் மற்றும் ஃபேன்னிஸ் முல்லர் ஆவார். இவர்களது நான்கு குழந்தைகளில் முல்லர் மூத்தவர். முல்லரின் தந்தை சுவீடன் ஒன்றிய ரயில்வேவில் பணியாற்றினார். இவரது குடும்பம் முதலில் ஆர்காவிலுள்ள இலென்சுபர்கிலும் பின்னர் பேசெலிலும் வசித்தது.  
முல்லர் "ஃப்ரீ எவாஞ்சலிச் வோல்க்சூல்" (இலவச புராட்டஸ்டன்ட் மக்கள் பள்ளி) மற்றும் கீழ் மற்றும் மேல் "ரியால்சூல்"க்குச் கல்விப் பயிலச் சென்றார். அந்த நேரத்தில், இவர் சிறிய ஆய்க்கூடம் ஒன்றை வைத்திருந்தார். இந்த ஆய்வகத்தில் புகைப்படத் தகடுகளை உருவாக்கினார். வானொலி உபகரணங்களையும் உருவாக்கினார்.  
1916ஆம் ஆண்டில் இவர் ட்ரேஃபஸ் (அல்லது ட்ரேஃபஸ் & சீ ) மற்றும் நிறுவனத்தில் ஆய்வக உதவியாளராகப் பணியாற்றப் பள்ளிப் படிப்பினை விட்டு விலகினார். அடுத்த ஆண்டில் லோன்சா ஏ.ஜியின் மின் ஆலையின் அறிவியல்-தொழில்துறை ஆய்வகத்தில் உதவி வேதியியலாளர் ஆனார். மீண்டும் 1918இல் பள்ளிக்குத் திரும்பியவர், 1919இல் பட்டயத்தினைப் பெற்று, அதே ஆண்டில் பேசெல் பல்கலைக்கழகத்தில் சேர்ந்தார்.  
பேசெல் பல்கலைக்கழகத்தில் வேதியியலை தாவரவியல் மற்றும் இயற்பியலுடன் படித்தார். மேலும் பேராசிரியர் பிரீட்ரிக் ஃபிட்சரின் கீழ் கனிம வேதியியலைப் படிக்கத் தொடங்கினார். 1922ஆம் ஆண்டில் ஹான்ஸ் ரூபின் கரிம வேதியியல் ஆய்வகத்தில் தனது படிப்பைத் தொடர்ந்தார். ரூபில் உதவியாளராக பணிபுரிந்தபோது, இவர் தனது முனைவர் பட்ட ஆய்வினை *டை டை கெமிஷே அண்ட் எலெக்ட்ரோ கெமிசி ஆக்ஸிஜனேற்றம் டெஸ்* என்ற தலைப்பில் மேற்கொண்டு ஆய்வேட்டை 1925ல் வெளியிட்டார். *m-Xylidins und seines மோனோ-உண்ட் டி-மெதில்டெரிவேட்டுகள்* (*சமச்சீரற்ற m-Xylidene மற்றும் அதன் மோனோ- மற்றும் டை-மெத்தில் டெரிவேடிவ்களின் வேதியியல் மற்றும் மின் வேதியியல் ஆக்ஸிஜனேற்றம்*). முல்லர் சும்மா கம் லாட் பட்டம் பெற்றார்.
# பால் கெர்மன் முல்லர்

## ஜெய்கியில் ஆரம்பகால வேலை

மே 25, 1925இல் முல்லர் பேசெலில் உள்ள ஜே.ஆர். ஜெய்கி ஏ.ஜியின் சாயப் பிரிவில் ஆராய்ச்சி வேதியியலாளராக பணியாற்றத் தொடங்கினார். ஜெய்கியில் இவரது ஆரம்பக் கட்ட ஆராய்ச்சி செயற்கை மற்றும் தாவரத்திலிருந்து பெறப்பட்ட சாயங்கள் மற்றும் இயற்கை தோல் பதனிடுதல் சம்பந்தப்பட்டவையாக இருந்தது. இந்த வேலையின் காரணமாகச் செயற்கை தோல் பதனிடுதலில் இர்கடன் ஜி, இர்கடன் எஃப்.எல் மற்றும் இர்கடன் எஃப்.எல்.டி ஆகியவற்றை உற்பத்தி செய்ய வழிவகுத்தது.  
1935ஆம் ஆண்டில், ஜெய்கி, அந்துப்பூச்சி மற்றும் தாவர-பாதுகாப்பு குறித்த ஆராய்ச்சியைத் தொடங்கியது. முல்லர் தாவரப் பாதுகாப்பில் ஆர்வம் செலுத்தலானார். தாவரங்கள் மற்றும் இயற்கையின் மீதான அவரது ஆர்வம், பல்கலைக்கழகத்தில் தாவரவியலை ஒரு சிறிய பாடமாகப் தேர்வு செய்ய வழிவகுத்தது. இது தாவர பாதுகாப்பு பற்றிச் சிந்திக்கத் தூண்டியது என்றார். குறிப்பாக, வேதிப்பொருட்களைப் பயன்படுத்தி தாவர பாதுகாப்பினை தொடர விரும்பினார். 1937ஆம் ஆண்டில், ரோடனைடு வேதிப்பொருளை உற்பத்திச் செய்ததற்கான நுட்பத்தை மேம்பாடு செய்தமைக்காக முல்லர் காப்புரிமை பெற்றார். சயனைடு அடிப்படையிலான கலவைகள் பாக்டீரியா மற்றும் பூச்சிக்கொல்லி செயல்பாட்டைக் காட்டின. பின்னர் கிராமினோன் என்ற விதை கிருமிநாசினியை உருவாக்கினார். கிராமினோன் இந்நேரத்தில் பயன்படுத்தப்பட்ட பாதரசம் சார்ந்த கிருமிநாசினிகளை விடப் பாதுகாப்பானது இருந்தது.
# பால் கெர்மன் முல்லர்

## டி.டி.டீ தயாரிப்பு

தோல் பதனிடும் பொருட்கள் மற்றும் கிருமிநாசினிகள் தயாரிப்பில் பெற்ற வெற்றிக்குப் பிறகு, முல்லர் பூச்சிக்கொல்லியை ஒன்றை உருவாக்கும் பணியில் நியமிக்கப்பட்டார். "அந்த நேரத்தில், உடற்கூறியல் மற்றும் உடலியல் உலகத்தின் கூற்றுப்படி," கிடைக்கக்கூடிய பூச்சிக்கொல்லிகள் விலையுயர்ந்த இயற்கைப் பொருட்கள் அல்லது பூச்சிகளுக்கு எதிராகப் பயனற்ற செயற்கைப் பொருட்கள் மட்டுமே; பயனுள்ள மற்றும் மலிவான கலவைகள் ஆர்சனிக் கலவைகளாகும், இவை மனிதர்களுக்கும் பிற பாலூட்டிகளுக்கும் விடம் போலவே இருந்தன"  
முல்லர் தனது ஆராய்ச்சியின் போது, பூச்சிகள் பாலூட்டிகளை விட வித்தியாசமாக ரசாயனங்களை உறிஞ்சுவதைக் கண்டறிந்தார். இதனால் பூச்சிகளுக்குப் பிரத்தியேகமாக நச்சு இரசாயனங்கள் இருப்பதாக அவர் நம்பினார். எனவே "பூச்சிகளுக்கான தனியான பூச்சிக்கொல்லியினை ஒருங்கிணைக்க முயன்றார். இந்தப் பூச்சிக்கொல்லியானது தாவரங்கள் மற்றும் வெப்ப இரத்த விலங்குகளுக்குச் சிறிதும் பாதிப்பும் ஏற்படாத அதே வேளையில் அதிக எண்ணிக்கையிலான பூச்சி இனங்கள் மீது விரைவான மற்றும் சக்திவாய்ந்த நச்சு விளைவை ஏற்படுத்தும்" தன்மையுடன் அதிக அளவு வேதி நிலைத்தன்மையுடன், நீண்ட காலத்திற்கு நீடிக்கும் வகையிலும், உற்பத்தி செலவு குறைவானதையும் இலக்காகக் கொண்டு செயல்பட்டார்.  
இந்த இலக்கைத் தழுவுவதில், முல்லர் இரண்டு நிகழ்வுகளால் உந்துதல் பெற்றார். இவற்றில் முதலாவது சுவிட்சர்லாந்தின் பெரிய உணவு பற்றாக்குறை ஆகும். இதற்குக் காரணமான பூச்சிகளால் பயிர் பெருமளவில் சேதப்படுத்துவதைக் கட்டுப்படுத்த சிறந்த வழி தேவை என்பது. இரண்டாவது ரஷ்யாவில் ஏற்பட்ட டைஃபஸ் தொற்றுநோய். வரலாற்றில் மிகவும் மோசமான மற்றும் ஆபத்தான தொற்றுநோயாகும். இதனால் முல்லர் தனது பூச்சிக்கொல்லி ஆய்வினை 1935இல் தொடங்கினார்.  
பூச்சிக்கொல்லிகள் என்ற விஷயத்தில் இது தொடர்பான அனைத்து தரவையும் ஆய்வு செய்தார். எந்த வேதி பண்பு பூச்சிக்கொல்லியாகச் செயல்படுகிறது என்பதையும் ஆய்ந்தார். மேலும் இந்த நோக்கத்திற்காகப் பூச்சிக்கொல்லி கலவையை ஒன்றினையும் கண்டுபிடிக்க முற்பட்டார். இதற்காக முல்லர் நான்கு வருடங்களைச் செலவிட்டார். இதற்கு முன் 349 முறை தோல்வியுற்றார். செப்டம்பர் 1939இல், சாதகமான பூச்சிக்கொல்லி கலவை ஒன்றைக் கண்டுபிடித்தார். ஒரு குறிப்பிட்ட கலவையுடன் கூடிய கூண்டில் ஈ ஒன்றினை வைத்து முல்லர் ஆய்வு செய்தார். சிறிது நேரத்திற்குப் பிறகு, ஈ இறந்தது.  
முல்லர் கூண்டில் வைத்திருந்த கலவையானது *டைக்ளோரோடைபீனைல்ட்ரைக்ளோரோஎத்தேன்* (டி.டி.டீ.), அல்லது, இன்னும் துல்லியமாக, *1,1,1-டிரைக்ளோரோ-2,2-பிஸ் (4-குளோரோபெனில்) ஈத்தேன்* ஆகும், இதனை வியன்னாவின் மருந்தியலாளர் ஓத்மார் ஜீட்லர் முதலில் 1874இல் தொகுத்தார். ஜீட்லர், தனது தொகுப்பு பற்றி ஒரு கட்டுரையை வெளியிடும் போது, புதிய கலவையின் பண்புகளை ஆராயவில்லை, இதனால் அதன் அசாதாரண மதிப்பை, ஒரு பூச்சிக்கொல்லியாக அங்கீகரிக்கத் தவறிவிட்டார்.  
டி.டி.டீ. தான், தான் தேடும் வேதிப்பொருள் என்பதை முல்லர் உணர்ந்தார். சுவீடன் அரசாங்கமும் அமெரிக்க வேளாண்மைத் துறையும் மேற்கொண்ட டி.டி.டீ.யின் சோதனைகள் கொலராடோ உருளைக்கிழங்கு வண்டுக்கு எதிரான அதன் செயல்திறனை உறுதிப்படுத்தின. மேலதிக சோதனைகள் கொசு, பேன், ஈக்கள் மற்றும் சாண்ட்ஃபிளை உள்ளிட்ட பல்வேறு வகையான பூச்சிகளுக்கு எதிராக அதனுடைய வியக்கத்தக்கச் செயல்திறனை நிரூபித்தன. இந்த பூச்சிகள் மலேரியா, டைஃபஸ், பிளேக் மற்றும் பல்வேறு வெப்பமண்டல நோய்களைப் பரப்பின.